Document ID: /roh_data/filtered/fineweb-2-filterrobots_roh.jsonl.gz/47061

Tar la chatscha tutga era mintgamai da far ina fotografia da la preda, da la chamona u da l'atmosfera en muntogna. Laschai prender part nus da Vossas impressiuns da chatscha.
Vus pudais trametter las fotografias sin il numer da whatsapp 079 200 70 07 u per mail sin <email-pii>, il link avra en ina nova fanestra.
Dretgs da fotos
Cun trametter fotografias ad RTR essas Vus d’accord che las datas da persunas vegnan duvradas en connex cun la chatscha 2020. Dapli infurmaziuns chattais Vus sut https://www.rtr.ch/dretgs.
RTR resalva il dretg da betg publitgar fotografias che n'èn betg degnas a la chatscha ubain a l'animal.
L'emprima part da la chatscha
Qua chattais las fotos che RTR ha survegnì dals 3 fin 13 da settember.
RTR ramassa las fotografias en ina gallaria. A la fin da la chatscha fa ina giuria ina preselecziun da tschintg fotografias ed il public po lura tscherner la pli bella foto 2020 en ina votaziun online. Cun trametter las fotografias avais Vus pia la schanza da gudagnar in bon d'ina fatschenta da sport e da vestgadira da chatscha.
- bon da 500 francs
- bon da 350 francs
- bon da 150 francs